text: Месца     масавага пахавання ахвяр “яўрэйскага пагрому”
   
  На гэтым месцы ў жніўні 1941 года атрад карнікаў, які прыбыў з Ганцавіч, учыніў расправу над яўрэямі. Каля 200 чалавек яўрэйскай нацыянальнасці трапілі ў рукі катаў. Іх сагналі на плошчу каля                  ст. Малькавічы і пагналі па дарозе на Красунь. Затым іх паставілі каля ўжо вырытай магілы, прагучалі аўтаматныя чэргі, іх, старых і малых, яшчэ жывых, спіхвалі ў магілу.
  “Яшчэ тры дні хадзіла зямля на тым месцы”, - успаміналі жыхары в. Малькавічы.
  